Lähtudes analüüsi eesmärgist, jagati lahendid kolme gruppi (A, B ja C)  •  "Grupp A" - lahendid, milles ringkonnakohus on andnud esimese astme kohtu otsusele või määrusele positiivse hinnangu (jätnud otsuse muutmata). Seejuures ei kuulu käesolevasse gruppi need lahendid, kus resolutsioon on jäänud küll muutmata, kuid muudetud on otsuse põhjendusi.  • "Grupp B" - lahendid, milles ringkonnakohus ei ole andnud esimese astme kohtu lahendile hinnangut. Määruste puhul on see grupp tulenevalt määruse kui lahendi eripärast (sellega ei lahendata asja sisuliselt) arvukam, otsuste puhul  vähemarvukas.  • "Grupp C" ehk lahendeid, kus ringkonnakohus on tühistanud või muutnud esimese astme kohtu lahendit ja tühistamise või muutmisega andnud esimese astme kohtu lahendile negatiivse hinnangu. Antud grupp on jagatud kaheks alamgrupiks (C1 ja C2).